CPF ทุ่ม 9.9 พันลบ. ซื้อกิจการฟาร์มหมูรัสเซีย คาดปิดดีลม.ค.65
CPF เผยบริษัทย่อย “LLC RBPI Voronezh” ลงทุนซื้อหุ้น “LLC Agro-Sojuz TS-LLC Mjaso-Sojuz T” ซึ่งถือหุ้นทั้งหมดในกลุ่ม “APK-Don” ผู้ประกอบธุรกิจเพาะปลูกพืชไร่ ผลิตอาหารสัตว์ เพาะพันธุ์สุกร และฟาร์มสุกร มูลค่า 9.9 พันลบ. คาดว่าจะทำรายการแล้วเสร็จภายในเดือน ม.ค.65
CPF เผยบ.ย่อย “LLC RBPI Voronezh” ซื้อกิจการฟาร์มหมูในรัสเซีย มูลค่า 9.9 พันลบ. คาดทำรายการแล้วเสร็จภายในม.ค.65
27 ส.ค. 2564

บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า บริษัทได้เข้าซื้อธุรกิจสุกรในประเทศรัสเซีย ผ่าน บริษัท LLC RBPI Voronezh ซึ่งเป็นบริษัทย่อยทางอ้อมที่จัดตั้งขึ้นใหม่ โดยเป็นการซื้อซื้อหุ้นทั้งหมดในบริษัท LLC Agro-Sojuz TS และ LLC Mjaso-Sojuz T จาก Tonnies Russland Agrar GmbH, RKS Agrarbeteiligungs GmbH และ Tonnies Holding ApS &amp; Co. KG มูลค่าราว 22,000 ล้านรูเบิล หรือเทียบเท่าประมาณ 9,900 ล้านบาท รวมถึงหนี้เงินกู้ยืมจากผู้ถือหุ้นเดิม คาดว่าจะทำรายการแล้วเสร็จภายในเดือน ม.ค.65
ทั้งนี้ LLC Agro-Sojuz TS และ LLC Mjaso-Sojuz T เป็นบริษัทที่ตั้งขึ้นภายใต้กฎหมายของประเทศรัสเซีย และถือเงินลงทุนทั้งหมดของบริษัทในกลุ่ม APK-Don ซึ่งประกอบด้วย (1) JSC Alekseevsky Mischfutterwerk (2) JSC Alekseevsky Bacon ( 3) JSC Agro-Oskol ( 4) LLC APK Don ( 5) LLC Donskoy Bacon ( 6) LLC MPK Belgorod (7) LLC Agro-Ostrogozhsk และ (8) LLC Chochol-Trostjanka
ทั้งนี้ กลุ่ม APK-Don ประกอบธุรกิจเพาะปลูกพืชไร่ ผลิตอาหารสัตว์ เพาะพันธุ์สุกร และฟาร์มสุกร ในเขต Belgorod และ Voronezh ของประเทศรัสเซีย